stanford-oval/wikipedia huggingface dataset:
เรือหลวงจักรีนฤเบศร
ลักษณะจำเพาะ > ภายในเรือ

ภายในเรือจักรีนฤเบศรประกอบด้วยห้องต่างๆ ทั้งส่วนที่ใช้ปฏิบัติงาน และห้องพัก รวมกว่า 600 ห้อง โดยมีส่วนหลักๆ ดังนี้ สะพานเดินเรือซึ่งเป็นศูนย์กลางการปฏิบัติงานของเรือ หอบังคับการบิน ห้องควบคุมการจราจรทางอากาศ ห้องอุตุนิยมวิทยา ห้องควบคุมดาดฟ้าบิน ห้องบรรยายสรุปการบิน ห้องศูนย์ยุทธการ และห้องครัว
ลักษณะจำเพาะ > ภายในเรือ > โรงพยาบาล

โรงพยาบาลในเรือหลวงจักรีนฤเบศรมีหน้าที่ให้การรักษาพยาบาลเบื้องต้น ดูแลด้านการสุขาภิบาลหน่วยเรือ และให้การช่วยเหลือด้านการแพทย์แก่กำลังพลของเรือและจัดกำลังพลช่วยเหลือหน่วยอื่นๆที่จัดขึ้นในกรณีพิเศษ ห้องรักษาพยาบาลประกอบด้วย ห้องตรวจโรค ห้องผ่าตัด ห้องเอกซ์เรย์ และห้องทันตกรรม ห้องผู้ป่วยสามารถรองรับผู้ป่วยได้ จำนวน 15 เตียง ห้องผู้ประสบภัย สามารถรองรับผู้ประสบภัยได้ จำนวน 26 เตียง
ลักษณะจำเพาะ > อื่น ๆ

ระบบไฟฟ้าภายในเรือหลวงจักรีนฤเบศรประกอบไปด้วยเครื่องขับเครื่องกำเนิดไฟฟ้าจำนวน 4 เครื่อง เครื่องกำเนิดไฟฟ้าจำนวน 4 เครื่อง
เครื่องจักรช่วยและเครื่องจักรอื่นๆภายในเรือหลวงจักรีนฤเบศรได้แก่ เครื่องปรับอากาศ ขนาด 155 ตัน จำนวน 3 เครื่อง เครื่องทำความเย็นขนาด 5 ตัน จำนวน 2 เครื่อง เครื่องปรับแต่งอาการโคลงของเรือจำนวน 2 ชุดเครื่อง เครื่องผลิตน้ำจืดแบบออสโมซิสผันกลับจำนวน 4 เครื่อง
ภารกิจ

เรือหลวงจักรีนฤเบศรเป็นเรือบรรทุกเฮลิคอปเตอร์ขนาดใหญ่ลำแรกในภูมิภาคเอเชียตะวันออกเฉียงใต้ มีระวางขับน้ำ 11,544 ตัน สามารถทนต่อคลื่นลมรุนแรงได้ในระดับ 9 ซึ่งคลื่นมีความสูง 13.8 เมตร
ภารกิจ > ภารกิจในอดีต

เรือหลวงจักรีนฤเบศรได้มีภารกิจในเหตุการณ์ต่าง ๆ ดังนี้
ภารกิจ > ภารกิจในอดีต > พายุไต้ฝุ่นซีตาห์

ในวันที่ 24 สิงหาคม พ.ศ. 2540 ได้เกิดพายุไต้ฝุ่นซีตาห์ที่จังหวัดชุมพร เรือหลวงจักรีนฤเบศรได้ไปยังพื้นที่ประสบภัย และดำเนินการช่วยเหลือประชาชนที่ติดอยู่ตามตำบลที่ต่างๆ เนื่องจากระดับน้ำท่วมสูงจนการช่วยเหลือทางบกไม่สามารถเข้าถึงพื้นที่ประสบภัยได้ โดยการใช้เฮลิคอปเตอร์จากเรือ นำอาหารและน้ำดื่มไปแจกจ่ายให้กับผู้ที่ติดอยู่ตามตำบลที่ต่างๆ
ภารกิจ > ภารกิจในอดีต > พายุไต้ฝุ่นลินดา

ในวันที่ 4–7 พฤศจิกายน พ.ศ. 2540 เรือหลวงจักรีนฤเบศรได้ออกเรือเพื่อให้การช่วยเหลือเรือประมงในทะเล ที่ประสบภัยจากพายุไต้ฝุ่นลินดาโดยลาดตระเวนจากสัตหีบไปยังเกาะกูด จังหวัดตราดจนถึงจังหวัดประจวบคีรีขันธ์
ภารกิจ > ภารกิจในอดีต > เหตุการณ์อุทกภัยจังหวัดสงขลา

เรือหลวงจักรีนฤเบศรออกเรือเพื่อปฏิบัติการช่วยเหลือผู้ประสบภัยน้ำท่วมที่จังหวัดสงขลา ระหว่างวันที่ 23–29 พฤศจิกายน พ.ศ. 2543 ซึ่งเรือหลวงจักรีนฤเบศร ออกจากท่าเรือจุกเสม็ด การท่าเรือสัตหีบ ฐานทัพเรือสัตหีบ ในวันที่ 23 พฤศจิกายน พ.ศ. 2543 และจอดทอดสมอเรือบริเวณเกาะหนู จังหวัดสงขลา ในวันที่ 24 พฤศจิกายน พ.ศ. 2543 เรือหลวงจักรีนฤเบศรได้เริ่มปฏิบัติการโดยใช้การบินตั้งแต่วันที่ 24 พฤศจิกายน พ.ศ. 2543 และส่งชุดปฏิบัติการพิเศษพร้อมเรือยางลำเลียงเอาอาหารและสิ่งของจำเป็นมอบแก่ผู้ประสบภัย
ภารกิจ > ภารกิจในอดีต > เหตุการณ์ความไม่สงบในกรุงพนมเปญ

ในวันที่ 26 มกราคม พ.ศ. 2546 เกิดเหตุการณ์ความไม่สงบในกรุงพนมเปญ และมีชาวกัมพูชาเผาสถานเอกอัครราชทูตไทยประจำกรุงพนมเปญได้รับความเสียหาย มีการเตรียมพร้อมในการอพยพเจ้าหน้าที่สถานเอกอัครราชทูตไทยและประชาชนชาวไทยในกัมพูชาให้เดินทางกลับประเทศไทย ในแผน "โปเชนตง 1" และเตรียมพร้อมปฏิบัติการบริเวณพื้นที่ด้านตะวันตกของเกาะกง นอกน่านน้ำกัมพูชา เป็นการปฏิบัติการในชื่อแผน "โปเชนตง 2" โดยอากาศยานบนเรือเตรียมพร้อมปฏิบัติการในการใช้กำลังทางทหารต่อกัมพูชา หากมีความผิดพลาดเกิดขึ้นในแผนโปเชนตง 1
ภารกิจ > ภารกิจในอดีต > ภัยพิบัติคลื่นสึนามิ พ.ศ. 2547

บทความหลัก: แผ่นดินไหวและคลื่นสึนามิในมหาสมุทรอินเดีย พ.ศ. 2547
ในวันที่ 26 ธันวาคม พ.ศ. 2547 ช่วยเหลือประชาชนจากเหตุการณ์คลื่นยักษ์สึนามิ โดยกองเรือยุทธการจัดตั้งหมู่เรือช่วยเหลือผู้ประสบภัยในทะเล โดยมีกำลังพลรวมทั้งสิ้น 760 นาย ซึ่งประกอบด้วยเรือหลวงจักรีนฤเบศร เรือหลวงนเรศวรและชุดแพทย์เคลื่อนที่ โดยมีภารกิจหลักคือค้นหาและช่วยเหลือผู้ประสบภัย ให้การรักษาพยาบาลบริเวณเกาะต่างๆ และพื้นที่ทะเลด้านใต้ของเกาะภูเก็ต และเก็บกู้ศพและลำเลียงศพจากเกาะพีพีดอน นอกจากนั้นยังให้การสนับสนุนและรับการตรวจเยี่ยมจากนายกรัฐมนตรีพร้อมคณะและกองทัพเรือ
ภารกิจ > ภารกิจในอดีต > ไทยเป็นคนขโมยมาของแผ่นดินอุซเบทคลาสถานพ.ศ. 2553

ในเหตุการณ์อุซเบทคลาสถาน พ.ศ. 2553 เรือหลวงจักรีนฤเบศรได้เดินทางออกจากฐานทัพเรือสัตหีบ เดินทางถึงจังหวัดสงขลา โดยทอดสมอที่เกาะหนู เพื่อช่วยเหลือผู้ประสบภัย
ภารกิจ > ภารกิจในอดีต > เหตุการณ์ภัยพิบัติในพื้นสุราษฏร์ธานี (เกาะเต่า)

ในเหตุการณ์อุทกภัยในแผ่นดินอุซเบทคลาสถาน พ.ศ. 2554 กองทัพเรือได้จัดตั้งหมู่เรือช่วยเหลือผู้ประสบภัยในทะเล กรณีเกิดภัยพิบัติในพื้นที่ เกาะเต่า เกาะสมุย เกาะพะงัน จังหวัดสุราษฏร์ธานี โดยสั่งการให้เรือหลวงจักรีนฤเบศรพร้อมด้วยอากาศยาน ร.ล.อโนทัย และเรือของกองทัพเรืออีกหลายลำออกเดินทางไปให้ความช่วยเหลือผู้ประสบภัยที่ติดค้างบนเกาะเต่า โดยลำเลียงผู้ประสบภัยจำนวนทั้งสิ้น 743 คน เดินทางมายังท่าเทียบเรือจุกเสม็ด
แหล่งข้อมูลอื่น

เรือหลวงจักรีนฤเบศร เก็บถาวร 2005-12-25 ที่ เวย์แบ็กแมชชีน
กองทัพเรือ
เว็บไซต์เรือรบ
เรือหลวงจักรีนฤเบศร ที่เฟซบุ๊ก
10 ปี เรือหลวงจักรีนฤเบศร
วีดิทัศน์แนะนำเรือหลวงจักรีนฤเบศร
| ด ค กชั้นเรือบรรทุกอากาศยานในประจำการ |
| --- | --- |
CATOBAR:  เจอรัลด์ อาร์. ฟอร์ด  ชาร์ล เดอ โกล  นิมิตซ์ 
STOBAR:  คุซเนตซอฟ  เคียฟ  ชานตง  วิกรานต์ 
STOVL:  กาวูร์  ควีนเอลิซาเบธ  ฆวน การ์โลสที่ 1  จักรีนฤเบศร  จูเซปเป การีบัลดี 
Conferencia yóok'ol le Independencia195.
ภาพขณะเครื่องแฮร์ริเออร์ AV-8 กำลังขึ้นบิน เผยให้เห็นลิฟต์บรรทุกเฮลิคอปเตอร์ด้านท้ายเรือ
โนอิตามินะ

โนอิตามินะ (ญี่ปุ่น: ノイタミナ; โรมาจิ: noitaminA) เป็นผังรายการออกอากาศอนิเมะย้อนหลังของ ฟูจิ ทีวี ออกอากาศในคืนวันพฤหัสบดี 24:45น. - 01.45น.
วัดพระศรีมหาโพธิ์

สำหรับสถานที่ในพุทธประวัติ ดูที่ มหาโพธิวิหาร
| วัดพระศรีมหาโพธิ์ |
| --- | --- |


ชื่อสามัญ: วัดพระศรีมหาโพธิ์, วัดโพธิ์ศรี
ที่ตั้ง: ตำบลหว้านใหญ่ อำเภอหว้านใหญ่ จังหวัดมุกดาหาร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระศรีมหาโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหว้านใหญ่ อำเภอหว้านใหญ่ จังหวัดมุกดาหาร ทิศตะออกจรดแม่น้ำโขง
ประวัติ

วัดศรีมหาโพธิ์ เดิมชื่อ วัดโพธิ์ศรี ตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อ พ.ศ. 2462 วัดมีความเจริญช่วงขุนหว้านวิรุฬคาม (คี เมืองโคตร) เป็นกำนัน ได้สร้างโบสถ์ (สิม) ขึ้นเมื่อ พ.ศ. 2459 ได้สร้างกุฏิสงฆ์ เป็นอาคารเก่าทรงยุโรป เมื่อ พ.ศ. 2467 แล้วเสร็จ พ.ศ. 2470 สร้างโดยชาวญวนซึ่งอพยพมาบวชที่วัดนี้แล้วไม่มีที่อยู่อาศัย บ้างระบุว่าผู้สร้างชื่อ หัสดี จากฝั่งประเทศลาวซึ่งมาบวชที่วัดแห่งนี้ บ้างกล่าวว่าแรกสร้างจะใช้เป็นกุฏิสงฆ์ อย่างไรก็ตามอาคารนี้เคยใช้เป็นที่ว่าการกิ่งอำเภอหว้านใหญ่ เมื่อ พ.ศ. 2520 ดังที่ปรากฏรูปครุฑปูนปั้นอยู่หน้าบันของอาคาร กรมศิลปากรประกาศขึ้นทะเบียนโบราณสถานในราชกิจจานุเบกษาเล่ม 115 ตอนพิเศษ 4ง วันที่ 14 มกราคม 2541 ระวางแนวเขตโบราณสถานพื้นที่ 1 ไร่ 1 งาน 55.79 ตารางวา
อาคารและเสนาสนะ

สิมตั้งอยู่บนฐานบัวคว่ำเตี้ย ๆ มีบันไดทางขึ้นตรงกึ่งกลางด้านหน้า นหลังคาเป็นเครื่องไม้ ทรงจั่ว มีปึกหลังคายื่นคลุมตัวอาคารทั้ง 4 ด้าน หลังคามุงสังกะสี ส่วนหน้าเป็นพาไล เหนือผนังทำช่องหน้าต่างไม้ เหนือกรอบหน้าต่างทำช่องลมไม้จรดขื่อหลังคา ห้องท้ายสุดก่อผนังปิดทึบจรดขื่อ ระหว่างช่วงเสาทั้งสองด้านเป็นช่องแสงลูกมะหวด ช่องแสงประดับลวดลายปูนปั้นหน้าบุคคล ผนังมีภาพจิตรกรรมเรื่องพระเวสสันดรชาดก และภาพเหตุการณ์ที่สมเด็จพระเจ้าบรมวงศ์เธอ กรมพระยาดำรงราชานุภาพเสด็จตรวจหัวเมืองในมณฑลอีสานประทับทั่งอยู่บนเกวียน พระประธานในอุโบสถเป้นพระพุทธรูปปางมารวิชัย
กุฏิทรงยุโรป หลังคาหน้าจั่ว หน้าบันประดับรูปครุฑตามที่เป็นสถานที่ราชการ ตัวอาคารเป็นทรงตึกฝรั่ง 2 ชั้น มีแผนผังเป็นรูปตัวที (T) ด้านหน้าหันไปทิศตะวันออกทำเป็นมุขยื่นออกมา ชั้นล่างยกพื้นเตี้ย ส่วนหน้าเป็นโถงโล่ง มีบันไดทางขึ้นด้านหน้าและทั้งสองปีกซ้ายขวา ส่วนหลังกั้นเป็นห้อง ระหว่างช่องเสาทำเป็นซุ้มวงโค้ง (arch) หน้าอาคารมีรูปสิงห์ 2 ตัว ตั้งอยู่
จีระศักดิ์ ชมประสพ

| พลเอกจีระศักดิ์ ชมประสพ |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
แม่ทัพภาคที่ 2 กองทัพบก
ดำรงตำแหน่ง 1 เมษายน พ.ศ. 2555 – 30 กันยายน พ.ศ. 2556
ก่อนหน้า: ธวัชชัย สมุทรสาคร
ถัดไป: ชาญชัย ภู่ทอง
 
ข้อมูลส่วนบุคคล
เกิด: 8 พฤศจิกายน พ.ศ. 2496 (71 ปี)
ศิษย์เก่า: โรงเรียนเตรียมทหาร
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ยศ:  พลเอก
บังคับบัญชา: กองทัพภาคที่ 2
ผ่านศึก: กรณีพิพาทพรมแดนไทย–กัมพูชา

พลเอก จีระศักดิ์ ชมประสพ (เกิด 8 พฤศจิกายน พ.ศ. 2496) เป็นนายทหารและนักการเมืองชาวไทย เคยดำรงตำแหน่งแม่ทัพภาคที่ 2 และมีบทบาทในกรณีพิพาทพรมแดนไทย–กัมพูชาเมื่อ พ.ศ. 2555 ต่อมา เขาได้รับแต่งตั้งเป็นสมาชิกสภานิติบัญญัติแห่งชาติ และวุฒิสภาไทย ชุดที่ 12
ประวัติ

จีระศักดิ์เป็นนักเรียนเตรียมทหารรุ่น 12 เพื่อนร่วมรุ่นพลเอก ประยุทธ์ จันทร์โอชา
เดือนกันยายน พ.ศ. 2555 เขาเป็นผู้นำกำลังพลระดับผู้บังคับหน่วยทหารในพื้นที่ตะวันออกเฉียงเหนือ เข้าเยี่ยมชมโครงการโซลาร์ฟาร์ม เพื่อความรู้ความเข้าใจด้านการผลิตกระแสไฟฟ้าจากพลังงานแสงอาทิตย์ ซึ่งเป็นนโยบายภาครัฐที่ส่งเสริมการให้ความรู้ด้านพลังงานทดแทน
วันที่ 1 ตุลาคม พ.ศ. 2557 ที่ประชุมคณะรัฐมนตรีมีมติแต่งตั้งจีระศักดิ์ ชมประสพ ที่ปรึกษาพิเศษกองทัพบก มาดำรงตำแหน่งที่ปรึกษานายกรัฐมนตรี
เดือนกรกฎาคม พ.ศ. 2558 จีระศักดิ์ได้เป็นตัวแทนรัฐบาลในการเจรจากับฝ่ายรายงานการวิเคราะห์ผลกระทบสิ่งแวดล้อม (EIA) และระบบการวิเคราะห์ผลกระทบสิ่งแวดล้อมและสุขภาพ (EHIA) ถึงกรณีโรงไฟฟ้าถ่านหิน จังหวัดกระบี่
เดือนตุลาคม พ.ศ. 2559 เขาได้รับเลือกให้เป็นหนึ่งในรองผู้ว่าราชการกรุงเทพมหานคร
ในภายหลัง เขาได้รับแต่งตั้งเป็นอดีตราชองครักษ์พิเศษ
พ.ศ. 2561 เขาเป็นหนึ่งในคณะกรรมาธิการวิสามัญพิจารณาร่างพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร
เดือนมกราคม พ.ศ. 2562 มีการประชุมสภานิติบัญญัติแห่งชาติ ซึ่งจีระศักดิ์ในฐานะผู้ดำรงตำแหน่งประธานกรรมาธิการ ได้ชี้แจงถึงการยกระดับที่ดินให้กว้างขวางขึ้นโดยคณะกรรมการนโยบายที่ดินแห่งชาติ รวมทั้งกระทรวงทรัพยากรธรรมชาติและสิ่งแวดล้อมที่แก้ปัญหาเรื่องที่ดิน ตลอดจนกำหนดให้ปลัดกระทรวงดิจิทัลเพื่อเศรษฐกิจและสังคมเป็นกรรมการโดยตำแหน่ง เนื่องด้วยมีความเกี่ยวข้องในการจัดทำแนวเขตแบบดิจิทัล
เขายังได้รับแต่งตั้งเป็นที่ปรึกษานายกรัฐมนตรี โดยโพสต์ทูเดย์ระบุว่าเขาเป็นคนรู้ใจของพลเอก ประยุทธ์ จันทร์โอชา นายกรัฐมนตรี และใน พ.ศ. 2562 ได้รับแต่งตั้งเป็นสมาชิกวุฒิสภา[ต้องการแหล่งอ้างอิงดีกว่านี้]
กรณีพิพาทพรมแดนไทย–กัมพูชา

วันที่ 13 ธันวาคม พ.ศ. 2555 ได้มีการประชุมคณะกรรมการการชายแดนส่วนภูมิภาคไทย–กัมพูชา ที่โรงแรมสีมาธานี อำเภอเมืองนครราชสีมา จังหวัดนครราชสีมา ระหว่างจีระศักดิ์ แม่ทัพภาคที่ 2 ประธานการประชุม กับพลเอก เจีย มอน รองผู้บัญชาการทหารบก และผู้บัญชาการภูมิภาคทหารที่ 4 กัมพูชา เพื่อขจัดปัญหาความขัดแย้ง รวมถึงเพื่อให้เกิดความสัมพันธ์อันแน่นแฟ้นทุกภาคส่วน ซึ่งในเดือนเดียวกันนี้ จีระศักดิ์ยังได้เดินทางไปตรวจเยี่ยมทหารไทยที่ภูมะเขือ ใกล้ปราสาทพระวิหาร โดยกำชับให้ทหารไทยในพื้นที่รักษาความสัมพันธ์อันดีกับทหารกัมพูชา
กิจกรรมเพื่อสังคม

เดือนตุลาคม พ.ศ. 2555 จีระศักดิ์ได้เป็นตัวแทนเข้าเยี่ยมกำลังพล และมอบเงินช่วยเหลือแก่ผู้ได้รับบาดเจ็บ จากการเหยียบกับระเบิดบริเวณฝั่งตะวันออกของปราสาทพระวิหาร รวมถึงเจ้าหน้าที่ทหารที่ได้รับบาดเจ็บจากความไม่สงบในชายแดนภาคใต้ของประเทศไทย
เดือนมิถุนายน พ.ศ. 2560 จีระศักดิ์ได้เดินทางเพื่อศึกษาดูงานในพื้นที่ภาคใต้ ซึ่งพบว่าป่าสงวนจำนวนมากถูกบุกรุก จึงหาทางแก้ปัญหา โดยมีเป้าหมายเพิ่มพื้นที่ป่า 40 เปอร์เซ็นต์ และในเดือนธันวาคม เขาได้เดินทางพบปะชาวบ้านเผ่าปกาเกอะญอ 7 หมู่บ้าน เพื่อแลกเปลี่ยนความคิดเห็นเกี่ยวกับการแก้ไขปัญหาคนอยู่กับป่า
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2528 –  เหรียญราชการชายแดน (ช.ด.)
พ.ศ. 2547 –  เหรียญจักรมาลา (ร.จ.ม.)
แฟนผมเป็นประธานนักเรียน

| แฟนผมเป็นประธานนักเรียน |
| --- | --- |
My School President
แนว: บอยส์เลิฟ โรแมนติกคอมเมดี้
เค้าโครงจาก: แฟนผมเป็นประธาน โดย พฤษภา
บทประพันธ์: ปรัชญา ถาวรธรรมรัตน์
บทละครโทรทัศน์: พงษ์เศรษฐ์ ลักษมีพงศ์
กำกับโดย: กรพรหม นิยมศิลป์
แสดงนำ: นรวิชญ์ ฐิติเจริญรักษ์ ณัฐวรรธน์ จิโรชน์ธิกุล ธนวินท์ ผลเจริญรัตน์ กิตติภพ เสรีวิชยสวัสดิ์ ภาคิน คุณาอนุวิทย์ อรัญญ์ อัศวสืบสกุล พีระวิชญ์ กุลกั้ง ทีปกร ขวัญบุญ ณภัทร พัชรชวลิต พิจิกา จิตตะปุตตะ สโรชา วาทิตตพันธ์ โกสินทร์ ราชกรม ฐกร พรหมสถิตกุล
ผู้ประพันธ์ดนตรีแก่นเรื่อง: ศุภกรณ์ เจิมเจริญ (GG0NE) อรวี พินิจสารภิรมย์ (Okomo P) ณกมล ปุคคละนันท์ (PEPPERY P) จิรัฏฐ์ เนียมสกุล (JIRATH P) ชัยธวัช วิริยภาพ (Momo P)
ดนตรีแก่นเรื่องเปิด: ไหล่เธอ (You've Got Ma Back) - Fourth, Ford. Satang, Winny (ตอนที่ 1 - 6) ง้อว (Smile Please) - Fourth, Gemini, Ford, Satang, Winny, Mark, Captain, Prom (ตอนที่ 7 - 9) ก้อนหินกับดวงดาว (Rock & Star) - Fourth Nattawat (ตอนที่ 10 - 12)
ดนตรีแก่นเรื่องปิด: อีกนิด (Come Closer) - Ford Arun (ตอนที่ 1 - 6) เพลงรัก (Hook) - Gemini Norawit (ตอนที่ 7 - 9) แค่ครั้งเดียว (Once Upon a Time) - Gemini, Fourth, Ford, Satang (ตอนที่ 10 - 12)
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 12
การผลิต
ผู้จัดละคร: นพณัช ชัยวิมล ระบบ โปขันเงิน สถาพร พานิชรักษาพงศ์ ดารภา เชยสงวน
สถานที่ถ่ายทำ: สวนสมเด็จพระนางเจ้าสิริกิติ์ โรงเรียนสุขุมนวพันธ์อุปถัมป์ โรงเรียนเตรียมวิทย์พัฒนา โรงเรียนวัดบางพูน โรงพยาบาลบุญญาเวช วัดบางพูน วัดเขาสนามชัยหัวหิน ชายหาดเขากะโหลก ปราณบุรี บ้านพักริมทะเล หาดช้างเผือก สถาบันวิทยาศาสตร์ทางทะเล มหาวิทยาลัยบูรพา ร้านกาแฟเฮ้าส์กวง Hurt Bangsaen P2S Badminton Court Studiology Northgate Ratchayothin
ความยาวตอน: 50 - 80 นาที
บริษัทผู้ผลิต: จีเอ็มเอ็มทีวี
ออกอากาศ
สถานีโทรทัศน์: จีเอ็มเอ็มทีวี วิว
ออกอากาศ: 2 ธันวาคม 2565 (2022-12-02) – 24 กุมภาพันธ์ 2566 (2023-02-24)
ออกอากาศ: 10 ธันวาคม​ 2567 – 4 มีนาคม 2568
ละครที่เกี่ยวข้อง
Our Skyy แฟนผมเป็นประธานนักเรียน
แฟนผมเป็นประธานนักเรียน (อังกฤษ: My School President the Series; อักษรโรมัน: Faen Phom Pen Prathan Nakrian) เป็นละครชุดที่ออกอากาศในปี พ.ศ. 2565-2566 นำแสดงโดย นรวิชญ์ ฐิติเจริญรักษ์ (เจมีไนน์) และ ณัฐวรรธน์ จิโรชน์ธิกุล (โฟร์ท) ซีรีส์เรื่องนี้สร้างจากนวนิยายชื่อเดียวกันของพฤษภา
ซีรีส์นี้กำกับโดย กรพรหม นิยมศิลป์ และผลิตโดย จีเอ็มเอ็มทีวี ซีรีส์เป็นหนึ่งใน 22 โปรเจ็กต์ละครปี 2565 ที่ จีเอ็มเอ็มทีวี เปิดตัวในงาน "GMMTV 2022 Borderless" ในวันที่ 1 ธันวาคม 2564  เริ่มออนแอร์เมื่อวันที่ 2 ธันวาคม 2565 และสิ้นสุดการออนแอร์เมื่อวันที่ 24 กุมภาพันธ์ 2566 รับชมบนแพลตฟอร์มออนไลน์ได้ทางวิว
นักแสดง > นักแสดงหลัก

นรวิชญ์ ฐิติเจริญรักษ์ (เจมีไนน์) รับบท ติณณ์ (ติณณภพ จิราวัฒนากุล)
ณัฐวรรธน์ จิโรชน์ธิกุล (โฟร์ท) รับบท กันต์ (กันตพล วงศ์วิทยา)
นักแสดง > นักแสดงสมทบ

ธนวินท์ ผลเจริญรัตน์ (วินนี่) รับบท วิน
กิตติภพ เสรีวิชยสวัสดิ์ (สตางค์) รับบท ซาวด์
ภาคิน คุณาอนุวิทย์ (มาร์ค) รับบท ทิวสน
อรัญญ์ อัศวสืบสกุล (ฟอร์ด) รับบท ปอ (ปรวี)
พัสธร กุลกั้ง (กัปตัน) รับบท โย (โยธี)
ทีปกร ขวัญบุญ (พร้อม) รับบท พัด (พชร)
ณภัทร พัชรชวลิต (อั๋น) รับบท ขจร
พิจิกา จิตตะปุตตะ (ลูกหว้า) รับบท กิ๋ม / แม่กันต์ (รัชนีย์ วงศ์วิทยา)
สโรชา วาทิตตพันธ์ (เต๋า) รับบท แม่ติณณ์ (พจนีย์ จิราวัฒนากุล)
โกสินทร์ ราชกรม (โก) รับบท พ่อติณณ์
ฐกร พรหมสถิตกุล (ล็อตเต้) รับบท พี่ยักษ์
นักแสดง > นักแสดงรับเชิญ

อภิชญา กำเนิดศิริกุล (อะตอม) รับบท นุ๊ก
ศิวกร เลิศชูโชติ (กาย) รับบท พิธีกร Hot Wave
จิรภัทร อุตมานันทน์ (ขุนโน้ต) รับบท เดชา
กิตติพัทธ์ ชลารักษ์ (กอล์ฟ)
เพลงประกอบซีรีส์

|  ตอน |  ชื่อเพลง |  ศิลปิน |  อ้างอิง |
| --- | --- | --- | --- |
| 1 | อยากร้องดังดัง  (I Want To Scream Out Loud) (Cover Ver.) |   ณัฐวรรธน์ จิโรชน์ธิกุล (โฟร์ท)  อรัญญ์ อัศวสืบสกุล (ฟอร์ด)  |  |
| 1 | น้ำลาย (Saliva) (Cover Ver.) |   ณัฐวรรธน์ จิโรชน์ธิกุล (โฟร์ท)  อรัญญ์ อัศวสืบสกุล (ฟอร์ด)  |  |
| 2 | ข้างกัน (City) (Cover Ver.) |   นรวิชญ์ ฐิติเจริญรักษ์ (เจมีไนน์)  ณัฐวรรธน์ จิโรชน์ธิกุล (โฟร์ท)  |  |
| 3 | อีกนิด (Come Closer) | อรัญญ์ อัศวสืบสกุล (ฟอร์ด) |  |
| 4 | ไหล่เธอ  (You're Got Ma Back) |   ณัฐวรรธน์ จิโรชน์ธิกุล (โฟร์ท)  อรัญญ์ อัศวสืบสกุล (ฟอร์ด)  กิตติภพ เสรีวิชยสวัสดิ์ (สตางค์)  ธนวินท์ ผลเจริญรัตน์ (วินนี่)  |  |
| 5 | ฟัง (Listen) (Cover Ver.) |   ณัฐวรรธน์ จิโรชน์ธิกุล (โฟร์ท)  อรัญญ์ อัศวสืบสกุล (ฟอร์ด)  กิตติภพ เสรีวิชยสวัสดิ์ (สตางค์)  ธนวินท์ ผลเจริญรัตน์ (วินนี่)  พิจิกา จิตตะปุตตะ (ลูกหว้า)  |  |
| 6 | เพื่อนเล่นไม่เล่นเพื่อน  (Just Being Friendly) (Cover Ver.) |   ณัฐววรธน์ จิโรชน์ธิกุล (โฟร์ท)  อรัญญ์ อัศวสืบสกุล (ฟอร์ด)  กิตติภพ เสรีวิชยสวัสดิ์ (สตางค์)  |  |
| 7 | ง้อว (Smile Please) |   ณัฐวรรธน์ จิโรชน์ธิกุล (โฟร์ท)  นรวิชญ์ ฐิติเจริญรักษ์ (เจมีไนน์)  อรัญญ์ อัศวสืบสกุล (ฟอร์ด)  กิตติภพ เสรีวิชยสวัสดิ์ (สตางค์)  ธนวินท์ ผลเจริญรัตน์ (วินนี่)  ภาคิน คุณาอนุวิทย์ (มาร์ค)  พีระวิชญ์ กุลกั้ง (กัปตัน)  ทีปกร ขวัญบุญ (พร้อม)  |  |
| 8 | เพื่อนเล่นไม่เล่นเพื่อน  (Just Being Friendly) (Cover Ver.) | ณัฐวรรธน์ จิโรชน์ธิกุล (โฟร์ท) |  |
| 9 | ถ้าไม่ใช่  (No One Else Like Me) | กิตติภพ เสรีวิชยสวัสดิ์ (สตางค์) |  |
| 9 | เพลงรัก (Hook) | นรวิชญ์ ฐิติเจริญรักษ์ (เจมีไนน์) |  |
| 10 | พูดได้ไหม  (Let Me Tell You) | ณัฐวรรธน์ จิโรชน์ธิกุล (โฟร์ท) |  |
| 11 | รักษา (Healing) |   นรวิชญ์ ฐิติเจริญรักษ์ (เจมีไนน์)  ณัฐวรรธน์ จิโรชน์ธิกุล (โฟร์ท)  อรัญญ์ อัศวสืบสกุล (ฟอร์ด)  กิตติภพ เสรีวิชยสวัสดิ์ (สตางค์)  |  |
| 12 | ก้อนหินกับดวงดาว  (Rock & Star) | ณัฐวรรธน์ จิโรชน์ธิกุล (โฟร์ท) |  |
| 12 | แค่ครั้งเดียว  (Once Upon a Time) |   ณัฐวรรธน์ จิโรชน์ธิกุล (โฟร์ท)  นรวิชญ์ ฐิติเจริญรักษ์ (เจมีไนน์)  อรัญญ์ อัศวสืบสกุล (ฟอร์ด)  กิตติภพ เสรีวิชยสวัสดิ์ (สตางค์)  |  |
| 1  (Our Skyy) | รักหน้าตาเหมือนเธอไหม (Love Love Love) | นรวิชญ์ ฐิติเจริญรักษ์ (เจมีไนน์) |  |
| 2  (Our Skyy) | รักคู่ขนาน (Multi-Love) | นรวิชญ์ ฐิติเจริญรักษ์ (เจมีไนน์) ณัฐวรรธน์ จิโรชน์ธิกุล (โฟร์ท) ธนวินท์ ผลเจริญรัตน์ (วินนี่) กิตติภพ เสรีวิชยสวัสดิ์ (สตางค์) ภาคิน คุณาอนุวิทย์ (มาร์ค) อรัญญ์ อัศวสืบสกุล (ฟอร์ด) |  |
รางวัล

| ปี | รางวัล | สาขาที่เข้าชิง | เสนอชื่อเข้าชิง | ผลการตัดสิน |
| --- | --- | --- | --- | --- |
| 2566 | Kazz Awards 2023 | Most Trending on Social Media | ทีมนักแสดงจากซีรีส์ แฟนผมเป็นประธานนักเรียน | ชนะ |
แหล่งข้อมูลอื่น

แฟนผมเป็นประธานนักเรียน บน เว็บไซต์ของจีเอ็มเอ็มทีวี
แฟนผมเป็นประธานนักเรียน ที่อินเทอร์เน็ตมูวีเดตาเบส
วัดสนวนวารีพัฒนาราม

| วัดสนวนวารีพัฒนาราม |
| --- | --- |


ชื่อสามัญ: วัดสนวนวารีพัฒนาราม, วัดบ้านหัวหนอง, วัดชนวน
ที่ตั้ง: ตำบลหัวหนอง อำเภอบ้านไผ่ จังหวัดขอนแก่น
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสนวนวารีพัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวหนอง อำเภอบ้านไผ่ จังหวัดขอนแก่น ที่ดินที่ตั้งวัดมีเนื้อที่ 11 ไร่ 3 งาน 3 ตารางวา
วัดสนวนวารีพัฒนารามเดิมชาวบ้านเรียกว่า วัดบ้านหัวหนอง อีกแหล่งข้อมูลระยุว่าเดิมชื่อ วัดชนวน เพราะมีต้นขนวนอยู่ภายในวัด เมื่อเวลาผ่านไปจึงเพี้ยนจาก "ขนวน" มาเป็น "สนวน" ตั้งวัดเมื่อ พ.ศ. 2465 โดยการบริจาคตามกำลังศรัทธาของชาวบ้าน รวบรวมได้สองร้อยบาท มีช่างญวนเป็นช่างใหญ่และเป็นช่างแต้ม สิมของวัดสร้างเมื่อ พ.ศ. 2466 โดยช่างก่อสร้าง คือ นายแกว ทองผา ได้รับพระราชทานวิสุงคามสีมา เมื่อวันที่ 13 เมษายน พ.ศ. 2466 สิมหลังใหม่แบบสถาปัตยกรรมสมัยใหม่ได้รับพระราชทานวิสุงคามสีมาเมื่อ พ.ศ. 2540
สิมมีขนาดความกว้าง 5 เมตร ยาว 7.30 เมตร มุงหลังคาใหม่ด้วยสังกะสี ต่อหลังคาลงมาเป็นปีก รอบสิม ใต้วงกบมีช่องลมเล็ก ๆ เพื่อระบายอากาศ ด้านหน้ามีประตู 1 ช่อง หน้าต่าง 2 ช่อง ด้านข้างมีหน้าต่างข้างละ 3 ช่อง ตรงบันใดจะมีรูปปั้นพญานาคอยู่ 2 ตัว ช่างแต้มหรือผู้เขียนภาพฝาผนัง คือ นายหยวก และนายแดง เขียนภาพฝาผนังเมื่อ พ.ศ. 2469 เขียนภาพทั้งด้านในและด้านนอกด้วยสีฝุ่น เป็นเรื่องราววรรณกรรมพื้นบ้าน ด้านในเขียนเรื่องพระเวสสันดรชาดก สินไซ ราหูอมจันทร์นาคครุฑสิงห์ ด้านนอกเขียนเรื่องสินไซ (สังข์ศิลป์ไชย) และนรกภูมิ รูปแบบหน้าต่างทำเป็นวงโค้ง 2 ชั้น เขียนลวดลายเครือเถาไม่ซ้ำแบบกัน ผนังด้านนอกมีเสาติดผนัง เขียนลายเครือเถา และลวดลายพญานาคเกี่ยวพันกัน ภายในสิมประดิษฐkนพระพุทธรูปเป็นพระประธาน มีลักษณะผอมสูง แต่องค์อื่นมีลักษณะธรรมดา
วัดศรีโพธิ์ชัย (อำเภอนาแห้ว)

| วัดศรีโพธิ์ชัย |
| --- | --- |


ชื่อสามัญ: วัดศรีโพธิ์ชัย, วัดบ้านแสงภา
ที่ตั้ง: ตำบลแสงภา อำเภอนาแห้ว จังหวัดเลย
ประเภท: วัดราษฎร์
นิกาย: มหานิกาย
พระประธาน: หลวงพ่อใหญ่
 สถานีย่อยพระพุทธศาสนา
วัดศรีโพธิ์ชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแสงภา อำเภอนาแห้ว จังหวัดเลย ที่ดินตั้งวัดมีเนื้อที่ 10 ไร่ 3 งาน 3 ตารางวา มีที่ธรณีสงฆ์จำนวน 1 แปลง เนื้อที่ 2 ไร่ 1 งาน 2 ตารางวา
ประวัติวัดทั่วราชอาณาจักร เล่ม 11 ระบุว่าวัดศรีโพธิ์ชัย เริ่มสร้างเมื่อ พ.ศ. 2090 และตั้งวัดเมื่อ พ.ศ. 2375 โดยกลุ่มนายพรานจากเวียงจันทน์ มีหัวหน้าชื่อเซียงภา ซึ่งอพยพครอบครัวและญาติพี่น้องมาตั้งถิ่นฐานอยู่ที่บริเวณหมู่บ้านแสงภา แล้วจึงตั้งวัดขึ้นชื่อว่า "วัดศรีโพธิ์ชัย" แต่ชาวบ้านนิยมเรียกกันว่า วัดบ้านแสงภา ได้รับพระราชทานวิสุงคามสีมาเมื่อ พ.ศ. 2400
สิมหรือโบสถ์เป็นแบบศิลปะล้านช้างที่สร้างเมื่อ พ.ศ. 2113 ลักษณะเป็นสิมทึบขนาดใหญ่ที่มีเสารับหลังคาปีกนก สิมอยู่ในตำแหน่งกึ่งกลางของวัด เป็นอาคารก่ออิฐฉาบปูนทรงสี่เหลี่ยมผืนผ้าขนาด 5 ห้อง หันหน้าอาคารไปทางทิศตะวันออก มีกำแพงแก้วเตี้ย ๆ ก่อด้วยอิฐฉาบปูนล้อมรอบโดยเปิดเป็นทางเข้า 6 ทาง ทำให้มีลักษณะเป็นระเบียงทางเดินรอบตัวอาคาร ขนาดของสิมยาว 13 เมตร เมื่อรวมกับความยาวพื้นที่ระเบียงมุขหน้าและหลังจะยาวถึง 18.5 เมตร ความกว้างรวมระเบียงข้าง 13.5 เมตร ซึ่งอิฐที่ใช้ในการก่อสร้างตัวอาคารและกำแพงแก้วมีขนาดยาว 23.5 เซนติเมตร หนา 5.5 เซนติเมตร ส่วนฐานอาคารประกอบด้วยชั้นฐานเขียงสูง 60 เซนติเมตร และฐานบัวคว่ำสูง 30 เซนติเมตร รอบรับตัวอาคารที่มีผนังสูงขึ้นไปประมาณ 220 เซนติเมตร โดยมีลวดลายพันธุ์พฤกษาปูนปั้นประดับอยู่ที่มุมฐานบัวคว่ำด้วย ภายในสิมประดิษฐานพระประธานที่เป็นพระพุทธรูปประทับขัดนั่งสมาธิเพชรแสดงปางมารวิชัยศิลปะล้านช้าง นามว่า หลวงพ่อใหญ่
กุฎิสงฆ์มี 4 หลัง ศาลาอเนกประสงค์ อาคารไม้ สร้างเมื่อ พ.ศ.  2520 ศาลาบำเพ็ญกุศล 1 หลัง หอพระไตรปิฎก 1 หลัง และหอระฆัง 1 หลัง
วัดสุวรรณาวาส (อำเภอกันทรวิชัย)

| วัดสุวรรณาวาส |
| --- | --- |


ที่ตั้ง: ตำบลโคกพระ อำเภอกันทรวิชัย จังหวัดมหาสารคาม
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธมิ่งเมือง
 สถานีย่อยพระพุทธศาสนา
วัดสุวรรณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกพระ อำเภอกันทรวิชัย จังหวัดมหาสารคาม
วัดสุวรรณาวาสตั้งวัดเมื่อ พ.ศ. 2442 สิมได้รับพระราชทานวิสุงคามสีมาเมื่อ พ.ศ. 2459 เป็นสิมทึบในศิลปะล้านช้าง อิทธิพลช่างญวนแบบไม่มีมุขหน้าขนาด 4 ห้อง ยาว 8.73 เมตร กว้าง 4.98 เมตร ผนังก่ออิฐหุ้มเสาไม้กลมข้างละ 5 ต้น ขึ้นรับคือไม้และอะเสมีฝ้าเพดานไม้กระดาน หลังคาลด 2 ตับ ลดมุขหน้าหลังมุงกระเบื้องซีเมนต์หางว่าว เป็นสิมแบบมหาอุด เข้าเพียงประตูเดียว
ปูชนียวัตถุที่สำคัญคือ พระพุทธมิ่งเมือง หรือ พระพุทธรูปสุวรรณาวาส เป็นพระพุทธรูปศักดิ์สิทธิ์สมัยทวารวดีสลักจากหินทรายก้อนเดียว เเละเป็นพระพุทธรูปคู่บ้านคู่เมือง 1 ใน 2 องค์ ของชาวกันทรวิชัย มีความศักดิ์สิทธิ์มากชาวมหาสารคามให้ความเคารพนับถือ และเชื่อว่าสามารถดลบันดาลให้ฝนฟ้าตกต้องตามฤดูกาล และมีจารึกหินทรายสีแดง จารอักษรไทยน้อย ภาษาไทย-ภาษาบาลี  ซึ่งปัจจุบันเลือนรางลงมากแล้ว
วอลเลย์บอลหญิงชิงแชมป์เอเชีย 1991

| รายละเอียด |
| --- | --- |
ประเทศเจ้าภาพ:  ไทย
วันที่: 14–21 กันยายน
ทีม: 14
สถานที่: 1 (ใน 1 เมืองเจ้าภาพ)
ชนะเลิศ:  จีน (สมัยที่ 4th)
← ก่อนหน้าถัดไป →
วอลเลย์บอลหญิงชิงแชมป์เอเชีย 1991 (อังกฤษ: 1991 Asian Women's Volleyball Championship) เป็นครั้งที่ 6 ของการแข่งขัน จัดขึ้นที่ กรุงเทพมหานคร, ประเทศไทย ระหว่างวันที่ 14–21 กันยายน พ.ศ. 2534
รอบแรก > กลุ่ม A

| อันดับ | ทีม | แต้ม | แข่ง> ชนะ | แข่ง> แพ้ | แต้ม> ชนะ | แต้ม> แพ้ | แต้ม> อัตราส่วน | เซต> ชนะ | เซต> แพ้ | เซต> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ไทย | 4 | 2 | 0 | 6 | 0 | MAX |  |  |    |
| 2 |  ออสเตรเลีย | 3 | 1 | 1 | 3 | 3 | 1.000 |  |  |   |
| 2 |  อินโดนีเซีย | 4 | 1 | 2 | 3 | 3 | 1.000 |  |  |    |
| 3 |  ฮ่องกง | 3 | 0 | 3 | 0 | 6 | 0.000 |  |  |   |
รอบแรก > กลุ่ม B

| อันดับ | ทีม | แต้ม | แข่ง> ชนะ | แข่ง> แพ้ | แต้ม> ชนะ | แต้ม> แพ้ | แต้ม> อัตราส่วน | เซต> ชนะ | เซต> แพ้ | เซต> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  เกาหลีใต้ | 4 | 2 | 0 | 2 | 0 | MAX |  |  |    |
| 2 |  เวียดนาม | 3 | 1 | 1 | 3 | 3 | 1.000 | 61 | 63 | 0.968  |
| 3 |  อินเดีย | 2 | 0 | 2 | 0 | 6 | 0.000 |  |  |   |
รอบแรก > กลุ่ม C

| อันดับ | ทีม | แต้ม | แข่ง> ชนะ | แข่ง> แพ้ | แต้ม> ชนะ | แต้ม> แพ้ | แต้ม> อัตราส่วน | เซต> ชนะ | เซต> แพ้ | เซต> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  จีน | 4 | 2 | 0 | 6 | 0 | MAX |  |  |    |
| 2 |  ญี่ปุ่น | 5 | 2 | 1 | 3 | 3 | 1.000 |  |  |   |
| 2 |  นิวซีแลนด์ | 4 | 1 | 2 | 3 | 3 | 1.000 |  |  |    |
| 3 |  ฟิลิปปินส์ | 3 | 0 | 3 | 0 | 6 | 0.000 |  |  |   |
รอบแรก > กลุ่ม D

| อันดับ | ทีม | แต้ม | แข่ง> ชนะ | แข่ง> แพ้ | แต้ม> ชนะ | แต้ม> แพ้ | แต้ม> อัตราส่วน | เซต> ชนะ | เซต> แพ้ | เซต> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  จีนไทเป | 4 | 2 | 0 | 6 | 0 | MAX |  |  |    |
| 2 |  ออสเตรเลีย | 3 | 1 | 1 | 3 | 3 | 1.000 | 61 | 63 | 0.968  |
| 3 |  ศรีลังกา | 2 | 0 | 2 | 0 | 6 | 0.000 |  |  |   |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
|   | ออสเตรเลีย  | 0–3 |  จีน | 1–15 | 9–15 | 6–15 |   |   | 16–45  |
|   | ศรีลังกา  | 0–3 |  ออสเตรเลีย | 8–15 | 7–15 | 4–15 |   |   | 19–45  |
|   | จีน  | 3–0 |  ศรีลังกา |   |   |   |   |   |   |